Diari Oficial de la Generalitat Valenciana


Sumari del DOGV 2860, del 31-10-1996 (1996/839733)

ACORD de 19 de setembre de 1996, de la Comissió Territorial d'Urbanisme de València, pel qual s'aprova definitivament l'esmena d'error de les normes subsidiàries de Serra.
---------------------------------------------------------------------------------------------------------------------------------------------------------------------------

### Dades del document

Número de DOGV
:   2860

Data del DOGV
:   31-10-1996

Secció del DOGV
:   ALTRES DISPOSICIONS

Número del document
:   1996/839733


Data del document
:   19-09-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 19 de setembre de 1996, de la Comissió Territorial d'Urbanisme de València, pel qual s'aprova definitivament l'esmena d'error de les normes subsidiàries de Serra.   
La Comissió Territorial d'Urbanisme de València, en sessió del dia 19 de setembre de 1996, va adoptar l'acord següent:  
«Vist l'expedient tramés per l'Ajuntament de Serra sobre l'esmena d'error de les Normes Subsidiàries, i de conformitat amb els següents  
Antecedents de fet  
Primer  
L'alcalde-president de l'Ajuntament de Serra tramet a aquests Serveis Territorials, amb registre d'entrada número 17 d'abril, l'ofici pel qual se sol·licita la rectificació d'un determinat error de les normes subsidiàries de Serra.  
Segon  
l'Ajuntament de Serra tramet, l'11 de juny de 1996, l'acord del Ple municipal referent a la declaració de l'existència d'un error i l'esmena d'aquest, degudament diligenciat i en relació amb la documentació que ja consta en l'expedient.  
Tercer  
L'expedient ha sigut tramés en un únic exemplar, i consta de documentació d'informació i d'ordenació suficient a l'objecte pretés.  
Quart  
L'esmena de l'error afecta el plànol número 3, "Sòl urbà. Delimitació. Sectors homogenis d'ús. Alineació i rasant. Edificació protegida", que correspon a la zona nord de les normes subsidiàries de Serra. I aquesta consisteix: a classificar com a sòl urbà, SU-3, per a edificació oberta de baixa densitat, una porció de sòl classificada en el document vigent com a sòl no urbanitzable no protegit.  
Cinqué  
Justificat per l'Ajuntament com a conseqüència d'una al·legació plantejada el dia 19 de maig de 1988, en el termini d'exposició pública de les normes subsidiàries de Serra, aprovades inicialment el dia 25 de març de 1988, i estimada pel Ple de l'Ajuntament el dia 10 de març de 1989. I no consta recollida, aquesta al·legació estimada, en el document d'aprovació provisional tramés a la Comissió Territorial d'Urbanisme per a l'aprovació definitiva.  
Sisé  
La Comissió Territorial d'Urbanisme de València, el 27 de setembre de 1990, va aprovar definitivament les normes subsidiàries de Serra.  
Seté  
La Comissió Territorial d'Urbanisme de València, el 12 de juny de 1996, va acordar suspendre, en relació amb l'expedient d'esmena d'error de les normes subsidiàries de Serra, l'aprovació definitiva d'aquest, fins que no s'esmene la deficiència de procediment.»  
Fonaments de dret  
Primer  
Vist que la documentació tramesa per l'Ajuntament de Serra, l'11 de juny de 1996, de conformitat amb el procediment establit en l'article 38 de la Llei Reguladora de l'Activitat Urbanística, d'acord amb el que disposa l'article 53 de la Llei de Règim Jurídic de les Administracions Públiques i l'article 47 de la Llei 7/1985, Reguladora de les Bases de Règim Local.  
Segon  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les normes subsidiàries, i de les seues modificacions, de conformitat amb les disposicions transitòries segona i setena de la Llei Reguladora de l'Activitat Urbanística, en relació amb l'article 10.A per remissió de l'article 9.1 ambdós del Decret 77/1996, de 16 d'abril, del Govern Valencià, pel qual s'aprova el Reglament dels Organs Urbanístics de la Generalitat Valenciana.  
A la vista de tot el que s'ha exposat, la Comissió Territorial d'Urbanisme de València, en la sessió del dia 19 de setembre de 1996, acorda aprovar definitivament l'esmena d'error de les normes subsidiàries de Serra.  
L'Ajuntament haurà de notificar el contingut del present acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, comptador a partir de la data de publicació.  
Tot això, sense perjudici que es puga exercir qualsevol altre recurs que s'estime pertinent.  
València, 19 de setembre de 1996.- El secretari de la Comissió Territorial d'Urbanisme: José Manuel Palau Navarro.